নিম্নচাপের প্রভাব, কলকাতা সহ জেলায় জারি লাল সতর্কতা

কলকাতা : ঘূর্ণাবর্ত শক্তি বাড়িয়ে গভীর নিম্নচাপে পরিণত হয়েছে। তার ফলে শনিবার প্রবল বৃষ্টিতে ভাসবে বাংলা। ভারী বৃষ্টির (Heavy Rainfall) সতর্কতা রয়েছে কলকাতা (Kolkata Heavy Rainfall) সহ জেলা। জারি করা হয়েছে লাল সতর্কতা। একাধিক জেলায় কমলা সতর্কতা জারি করা হয়েছে। একাধিক জেলায় জারি করা হয়েছে হলুদ সতর্কতা। সঙ্গে বইবে ঝোড়ো হাওয়া। উত্তর-পূর্ব বঙ্গোপসাগর এবং সংলগ্ন দক্ষিণ-পূর্ব বাংলাদেশ উপকূলের উপরে যে সুস্পষ্ট নিম্নচাপ অবস্থান করছিল, তা পশ্চিম ও উত্তর-পশ্চিম দিকে অগ্রসর দিয়ে গভীর নিম্নচাপে পরিণত হয়েছে। যার হাত ধরেই শুক্রবার-শনিবার রাজ্যের জেলায় জেলায় ভারী থেকে অতি ভারী বৃষ্টির সতর্কতা রয়েছে। আলিপুর হাওয়া অফিসের পূর্বাভাস অনুযায়ী, শুক্রবার কলকাতা-সহ ৬ জেলায় অতি ভারী বৃষ্টির আশঙ্কা রয়েছে।উত্তর ২৪ পরগনা, দক্ষিণ ২৪ পরগনা, হুগলি, হাওড়া এবং কলকাতার একটি বা দুটি অংশে ভারী থেকে অতি ভারী বৃষ্টি। ওই জেলাগুলিতে কমলা সতর্কতা জারি করা হয়েছে। ভারী বৃষ্টির সঙ্গে বজ্রপাতের সম্ভাবনা রয়েছে।

আরও পড়ুন: দিলীপ ঘোষকে ত্রিপুরায় বিশেষ কর্মসূচির দায়িত্ব দলের

হাওয়া অফিসের পূর্বাভাস অনুযায়ী, দক্ষিনে কলকাতার পাশাপাশি পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদে ভারী বৃষ্টির পূর্বাভাস রয়েছে। শনিবার উত্তর ২৪ পরগনা, দক্ষিণ ২৪ পরগনা, হুগলি, হাওড়া, কলকাতা, পূর্ব মেদিনীপুর, পশ্চিম মেদিনীপুর এবং ঝাড়গ্রামে ঘণ্টায় ৩০ কিলোমিটার থেকে ৪০ কিলোমিটার বেগে ঝোড়ো হাওয়া বইবে। রবিবার পর্যন্ত মৎস্যজীবীদের সমুদ্রে যেতে নিষেধ করা হয়েছে। উত্তরবঙ্গে আজ কোথাও ভারী বৃষ্টির সম্ভাবনা নেই। তবে আজ বজ্রপাতের হলুদ সতর্কতা জারি থাকবে দার্জিলিং, জলপাইগুড়ি, আলিপুরদুয়ারে।

শনিবার পশ্চিমের জেলাগুলিতে অতি ভারী বৃষ্টির আশঙ্কা রয়েছে। ভারী বৃষ্টি হবে কলকাতা, হাওড়া, হুগলি, দুই ২৪ পরগনা, পূর্ব মেদিনীপুর, বীরভূম, মুর্শিদাবাদ, নদিয়ায়। এই জেলাগুলিতে জারি থাকবে হলুদ সতর্কতা।